**Versenykiírás**

**THE Olympic regatta**

Ranglista verseny a 470, 420 és Finn osztályoknak, versenylehetőség a Laser Standardnek, Radiálnak és 4.7-nek.

**2017. Július 15-17**

1. Szabályok
   1. A versenyt „A Vitorlázás Versenyszabályai 2017-2020”-ban meghatározott szabályok szerint rendezik.
   2. Az MVSZ 2017 évre vonatkozó Versenyrendelkezései és Reklámszabályzata érvényesek.
   3. A P függelék a versenyen érvényes.
   4. Ha a nyelvek között ellentmondás van, úgy az angol nyelvű szöveg az irányadó.
   5. A versenyutasítás az RRS S függelékének Standard versenyutasításából és azokból a kiegészítő utasításokból fog állni, amelyek a versenyiroda alatt található hivatalos hirdetőtáblán lesznek.
2. Hirdetések

A hajók kötelezhetők, hogy a rendező szervezet által választott és biztosított hirdetést megjelenítsék. Ha ezt a szabályt megsértik, a World Sailing 20.9.2. rendelkezése alkalmazandó. [DP]

1. Jogosultság és nevezés
   1. A versenyen a következő osztályok hajói indulhatnak: 470, 420, Finn, Laser Standard, Laser Radial, Laser 4.7.
   2. A jogosult hajók a VIHAR-on (<https://vihar.hunsail.hu/>) található űrlap beküldésével, valamint a nevezési díj banki átutalásával, vagy a regisztrációkor a versenyirodán készpénzes befizetéssel nevezhetnek a regisztráció végéig.
   3. Késői nevezések csak a rendezőség jóváhagyásával kerülhetnek elfogadásra.
2. Nevezési díj

12000 Ft/fő. Érvényes MVSZ tagsággal rendelkezőknek 6000 Ft. 1999 Január 1-én és utána született versenyzők a nevezési díj felét fizetik.

1. Versenyprogram

|  |  |  |
| --- | --- | --- |
| Dátum | idő |  |
| Július 14 | 18.00-20.00 | Regisztráció |
| Július 15 | 8.00-8:45  10.00 | Regisztráció  1. futam figyelmeztető jelzésének tervezett időpontja, további futamok ráindítással |
| Július 16 | Hirdetőtáblán kerül közlésre | futamok |
| Július 17 | Hirdetőtáblán kerül közlésre | futamok |

* 1. A verseny 9 futamra tervezett.
  2. Egy nap egy osztálynak maximum 4 futam rendezhető.
  3. Július 17-én az utolsó lehetséges figyelmeztető jelzés időpontja 16:00.

1. Felmérés

Nevezéskor minden hajónak be kell mutatnia az érvényes felmérési bizonylatát és biztosítását.

1. Versenypályák helyszíne a Tihanyi-félsziget keleti vagy nyugati oldalán található vízterület, amelyet a rendezőség a part elhagyásakor jelez.
2. Értékelés
   1. Egy futam szükséges a versenysorozat érvényességéhez.
   2. Ha kevesebb, mint 4 futamot fejeztek be, a hajó végső pontszáma az összes futam pontszámainak összege.
   3. Ha a befejezett futamok száma 4 és 8 közötti, egy hajó végső pontszáma a legrosszabb pontja nélkül számított összes futam pontszámainak összege.
   4. Ha 9 futamot fejeztek be, egy hajó végső pontszáma a két legrosszabb pontja nélkül számított összes futam pontszámainak összege.
3. Kísérő motorosok
   1. A versenyrendező hajókat fehér RC feliratú lobogóval jelzik.
   2. A Jury motorost fehér alapon Jury feliratú lobogóval jelzik.
   3. Az edző- és kísérőmotorosokat nevezésnél regisztrálni kell.
4. Hajók tárolása

A hajókat, amikor a kikötőben vannak, a kijelölt helyükön kell tárolni.

1. Rádiókapcsolat

Vészhelyzetet kivéve egy hajó sem adhat le vagy vehet olyan rádióadást, amely nem érhető el minden hajó számára. Ez a megkötés a mobiltelefonokra is érvényes.

1. Média jogok

A versenyen való részvétellel a résztvevők automatikusan hozzájárulnak ahhoz, hogy a rendezőség vagy a verseny támogatói bármilyen kép és/vagy hanganyagot rögzítsenek a verseny ideje alatt és azt bármilyen célra felhasználhatják és bemutathatják. Ide tartoznak a drónnal készített felvételek is. Bármilyen drónnal kapcsolatos esemény nem képezheti orvoslat alapját.

1. Díjak

Az osztályok és korosztályok első három helyezettjei minimum 6 induló esetén éremdíjazásban részesülnek

1. Felelősség kizárása

A versenyzők kizárólag saját felelősségükre vesznek részt a versenyen. Lásd a 4. szabályt, Döntés a versenyen való részvételről. A versenyt rendező szervezet semmiféle felelősséget nem vállal anyagi károkért, személyi sérülésekért vagy halálesetért, ami a versenyhez kapcsolódóan, azt megelőzően, annak során, vagy azt követően következik be.

1. Biztosítás

Minden részvevő hajónak rendelkeznie kell érvényes felelősségbiztosítással, amely esetenként legalább 1.000.000 € összegig, vagy ennek megfelelő értékig biztosítson fedezetet.

1. További információk

További információkért kérjük, vegye fel a kapcsolatot a rendezőséggel: [andi.rutai@thesail.hu](mailto:andi.rutai@thesail.hu) .

Jó szelet!